NORAs hovedmål og fokusområder er defineret i NORAs strategiprogram. Hvert år udarbejder NORAs komité en handlingsplan, som beskriver de konkrete aktiviteter, som NORA vil gennemføre i løbet af året. NORA tager initiativ til, og deltager i, strategiske projekter, som bidrager til at styrke samarbejdet i mellem de fire lande i NORA-regionen, Færøerne, Grønland, Island og Kystnorge. NORA afholder f. eks. konferencer og gennemfører analyser med fokus på regionale problemstillinger. NORA har bl. a. været engageret i en OECD-analyse af regionen, som har kortlagt udfordringer og muligheder i NORA-regionen. Projektstøtte NORA tilbyder finansieringsstøtte til konkrete samarbejdsprojekter, som inddrager partnere fra minimum to NORA-lande. NORA er som organisation ikke partner i disse projekter, men støtter projekter økonomisk, hvis de bidrager til at nå de mål, som er beskrevet i NORAs strategiprogram. Det er muligt at søge om støtte to gange om året, og interesserede kan læse mere om NORAs projektstøtte under menuen Projektstøtte.